L'Ajuntament de Sagunt atorga la llicència a l'empresa Crown Packaging per al condicionament de la seua parcel·la a Parc Sagunt
28 d’agost 2017

![](/media/ez3ncwsl/47-quico-fernandez_cuerpo.jpg)  
_L'alcalde de Sagunt, Quico Fernández.​_  
  

L'Ajuntament de Sagunt ha atorgat per resolució de l’Alcaldia la llicència d'obres per a treballs de moviments de terres a l'empresa nord-americana Crown Packaging Manufacturing SP SLU, per al condicionament de la seua parcel·la, ubicada en Parc Sagunt. L'empresa podrà començar les obres durant un termini de 6 mesos a partir de la notificació de l’acord i autoliquidar l'impost de construcció de les obres. Crown Packaging és el segon productor mundial de llandes de begudes i construirà en Parc Sagunt una fàbrica de llandes d'alumini. Les esmentadess obres han d’estar finalitzades en un termini de 24 mesos a partir de l’inici de les mateixes, encara que els terminis podran ser ampliats prèvia sol·licitud de pròrroga, en casos justificats o de força major.

L’alcalde, Quico Fernández, ha ressaltat la labor de l'Ajuntament en la concessió d'esta llicència, i el suport del mateix a les empreses que es pretenen instal·lar en Parc Sagunt: **“****Per a nosaltres és molt important respondre a les expectatives de les empreses que han confiat en instal·lar-se en la nostra ciutat i estem treballant, per tant, al cent per cent i vull aprofitar per a donar les gràcies als tècnics d'este ajuntament, dels departaments d'Urbanisme i d'Activitats. Això ens ha permès donar ja la primera llicència a Crown Packaging, una empresa que subministra els envasos, especialment a Coca-Cola, i que va a suposar una important inversió i, sobretot, la creació de més de 170 llocs de treball a Parc Sagunt”**.

A més, l'alcalde ha reiterat el treball de l'Ajuntament en aquesta matèria i ha indicat que s'està treballant en la concessió de les pròximes llicències d'obres en Parc Sagunt: **“No sols es tracta d'esta empresa sinó que estem treballant també en les llicències de Mercadona i d'altres empreses per a que la seua entrada en funcionament siga la més ràpida possible i, per tant, crec que podem ser bastant optimistes per a entendre que en els pròxims mesos estes llicències van a ser cada dia mes freqüents, i amb això jo crec que tenim un treball molt important fet per a esta ciutat”**.​​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-atorga-la-llicència-a-l-empresa-crown-packaging-per-al-condicionament-de-la-seua-parcel-la-a-parc-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-atorga-la-llicència-a-l-empresa-crown-packaging-per-al-condicionament-de-la-seua-parcel-la-a-parc-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-atorga-la-llicència-a-l-empresa-crown-packaging-per-al-condicionament-de-la-seua-parcel-la-a-parc-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-atorga-la-llicència-a-l-empresa-crown-packaging-per-al-condicionament-de-la-seua-parcel-la-a-parc-sagunt/)